Pertempuran Ajnadain

Pertempuran Ajnadain (), berlangsung pada 30 Julai 634 M, pada tempat yang tidak diketahui, berkemungkinan besar di Palestin.  Pertempuran ini merupakan pertempuran besar pertama yang berlaku antara tentera Empayar Byzantine (atau Rum) dengan Khulafah al-Rasyidin.  Pertempuran berakhir dengan kemenangan muktamad bagi tentera Muslim.  

Perincian pertempuran ini kebanyakannya tercatat dalam sumber-sumber Muslim, seperti al-Waqidi, seorang sejarawan abad ke-9 M.

 Latar belakang 

Mengikut David Nicolle, tentera al-Rasyidin bertolak dari Madinah (berkemungkinan pada musim luruh 633 M, ataupun pada awal tahun 634 M) dan mula-mula bertemu dan mengalahkan Byzantine dalam Pertempuran Dathin pada 4 Februari, yakni selepas Maharaja Heraclius yang pada masa itu berada di Emessa, Bilad al-Syam atau Syria, menghantar tentera ke selatan bagi memperkukuhkan pertahanan wilayah Caesarea Maritima.  Sebagai tindak balas, berkemungkinan panglima tentera al-Rasyidin, Khalid bin al-Walid diperintah mengendalakan operasinya menentang tentera Empayar Sasan dan pergi ke al-Syam/Syria.  Ini berkesudahan dengan pertembungan Khalid dengan pihak Ghassan yang bersekutu dengan pihak Byzantine. Khalid berjaya mengalahkan tentera Ghassan menjelang 24 April dan ini membolehkan beliau memasuki Bosra tanpa menghadapi banyak tentangan.  Pada masa ini Khalid bertemu beberapa pasukan yang dipimpin jeneral-jeneral Muslim lain seperti Yazid bin Abu Sufyan, Amr bin al-As and Shurahbil Ibn Hasanah.D. Nicolle 1994, p. 46    

Khalid bergabung dengan ketumbukan Amr di suatu tempat yang secara tradisinya dikenali sebagai Ajnadain. Tiada ahli geografi dapat menentukan ada tempat bernama itu, dan berkemungkinan besar perkataan itu campuran perkataan majmuk bahasa Arab, adjinad (iaitu "tentera-tentera").H. A. R. Gibb, s.v. "Adjanadayn", pp. 208-209, in H. A. R. Gibb, J. H. Kramers, E. Lévi-Provençal & J. Schacht (eds.), The Encyclopaedia of Islam, vol. 1, Brill, Leiden, 1986. Apapun, sumber-sumber Arab meletakkan medan pertempuran di Wadi al-Samt.

Mengikut sumber-sumber primer, kekuatan tentera Muslim seramai 20,000 orang sementara tentera Byzantine pula seramai 100,000 anggota.

Nota

 Rujukan 

Kategori:634
Kategori:Konflik 630-an
Kategori:630-an dalam Empayar Byzantine
Kategori:Pertempuran Abu Ubaidah al-Jarrah
Kategori:Pertempuran Khalid al-Walid
Kategori:Pertempuran dalam perang Arab–Byzantine
Kategori:Pertempuran melibatkan Empayar Byzantine
Kategori:Penaklukan Syam oleh Muslim
Kategori:Palestin zaman pertengahan
Kategori:Lembah Elah